దేవి శ్రీ ప్రసాద్
ఆయన తండ్రి పేరు గొర్తి సత్యమూర్తి. తల్లి పేరు శిరోమణి. వారిది శాస్త్రీయ సంగీత నేపథ్యం ఉన్న కుటుంబం. వారి ఊరు రామచంద్రాపురం దగ్గర వెదురుపాక. ఆయన తండ్రి అత్తగారి పేరులోని "దేవి", మామ గారైన ప్రసాదరావు పేరులోని "ప్రసాద్" తీసుకొని "దేవిశ్రీ ప్రసాద్" అని పేరు పెట్టాడు. దేవిశ్రీ మాండొలిన్ శ్రీనివాస్ దగ్గర మాండొలిన్ నేర్చుకున్నాడు. మద్రాసులో హబీబుల్లా రోడ్‌లో వెంకట సుబ్బారావు స్కూలులో ప్లస్ 2 దాకా చదివాడు. దేవిశ్రీకి చిన్నప్పటి నుంచి సంగీతమంటే ఆసక్తి. అందుకనే అప్పటి నుండే సంగీత దర్శకుడు కావాలని కలలు కన్నాడు. సత్యమూర్తి దంపతులకు ముగ్గురు సంతానం. దేవిశ్రీ, సాగర్, పద్మిని. దేవిశ్రీ తమ్ముడు సాగర్ కూడా గాయకుడు. చెల్లెలు పద్మిని ఆర్కిటెక్ట్.
దేవనబోయిన నాగలక్ష్మి
డి.నాగలక్ష్మి యానిమల్ సైన్సెస్ శాస్త్రవేత్త. ఆమె ఆంధ్రప్రదేశ్ లోని కోరుట్ల నందు గల "ఏనిమల్ న్యూట్రిషన్ ఇన్ కాలేజ్ ఆఫ్ వెటర్నరీ సైన్సెస్" కు విభాగాధిపతిగా ఉన్నారు. ఆమె అనేక జాతీయ, రాష్ట్ర అవార్డులను అందుకున్నారు. ఆమె 80 కి పైగా పరిశోధన పత్రాలను వివిధ పత్రికలలో ప్రచురించారు. 
తండ్రి సైనికోద్యోగి కావడంతో ఆమె మహారాష్ట్ర లోని అహ్మద్ నగర్ లో సెప్టెంబరు 24 1969 న జన్మించారు. మహారాష్ట్ర, తమిళనాడు, మధ్యప్రదేశ్ లోని కేంద్రీయ విద్యాలయాలలో విద్యాభ్యాసం చేసారు. జబల్ పూర్ లో డిగ్రీ చదివారు. ఉత్తర ప్రదేశ్ లోన్ని యిజ్జత్ నగరంలోని ఐ.వి.ఆర్.ఇనిస్టిట్యూట్ లో పోస్టు గ్రాడ్యుయేట్ చదివారు. "యానిమల్ న్యూట్రిషన్" అంశంలో పరిశోధనలు నిర్వహించారు. ఈ విశ్వవిద్యాలయంలో ఐ.సి.ఎ.ఆర్ ఫెలోషిప్ అందుకున్నారు. పి.జి చేసి కొన్ని ఉద్యోగాలలో చేరిన అనంతరం యానిమల్ సైన్సెస్ లో ఒంటరి మహిళగా పరిశోధనలు మొదలుపెట్టారు. హైదరాబాదులోని వెంకటేశ్వర హాచరీస్ లో న్యూట్రిషన్ విభాగంలో అసెస్టెంట్ మేనేజరుగా చేరారు. 1999 లో ఎన్.జి.రంగా అగ్రికల్చరల్ విశ్వవిద్యాలయం లో అసిస్టెంట్ ప్రొఫెసర్ గా ఎంపికయ్యారు.ఐ.సి.ఎ.ఆర్ ప్రాజెక్టులో 2002 నుండి శాస్త్రవేత్తగా పరిశోధనలు చేస్తున్నారు.